Vutirheli lebyi byi kumeka eka munhu wa le handle ka tiko loyi a nga na malembe ya le hansi ka 21 na swona loyi a nga n'wana wa muaka-tiko wa Afrika Dzonga kumbe munhu loyi a nga na mfanelo ya ku tshama minkarhi hinkwayo Phemiti ya ku tshama minkarhi hinkwayo yi nyiketiwa ehansi ka xiyimo xa leswaku yi ta hela eka malembe mambirhi endzhaku ka siku ra malembe ya vu 21 ya ku velekiwa, handle ka loko ku endliwe xikombelo xa ku tiyisa xiyimo xa ku tshama ka wena.
Swikombelo swi nga endliwa eka hofisi ya Ndzawulo ya ta le Kaya kumbe eka embasi ya Afrika Dzonga kumbe mixini loko munhu a endla xikombelo ehandle ka tiko.
Ku laveka leswaku vatswari va wena va humesa vumbhoni bya vuaka-tiko bya vona kumbe ku va na mfanelo ya ku tshama minkarhi hinkwayo eAfrika Dzonga hi ku va va humesa tidokumende ta vutitivisi, kumbe tiphemiti ta ku tshama minkarhi hinkwayo.
Leswaku u ta kota ku komba vumbhoni bya vutswari, u fanele ku humesa xitifiketi xa ku velekiwa.
Vatswari va wena va fanele va endla xiboho xa ku ku hlayisa hi swa timali.
A ku na nkarhi lowu nga vekiwa wa vutirheli lebyi.